**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS TARYBOS 2012 M. BIRŽELIO 29 D. SPRENDIMO NR. TS-7.144 „DĖL ROKIŠKIO RAJONO SAVIVALDYBĖS VISUOMENINĖS ADMINISTRACINIŲ GINČŲ KOMISIJOS SUDARYMO“ PRIPAŽINIMO NETEKUSIU GALIOS**

2018 m. sausio 23 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos ikiteisminio administracinių ginčų nagrinėjimo tvarkos įstatymu, Lietuvos Respublikos administracinių bylų teisenos įstatymo 27 straipsniu, Rokiškio rajono savivaldybės taryba

n u s p r e n d ž i a :

 Pripažinti netekusiais galios:

 Rokiškio rajono savivaldybės tarybos 2012 m. birželio 29 d. sprendimą Nr. TS-7.144 „Dėl Rokiškio rajono savivaldybės visuomeninės administracinių ginčų komisijos sudarymo“;

 Rokiškio rajono savivaldybės tarybos 2014 m. lapkričio 28 d. sprendimą Nr. TS-213 „Dėl Rokiškio rajono savivaldybės tarybos 2012 m. birželio 29 d. sprendimo Nr. TS-7.144 „Dėl Rokiškio rajono savivaldybės visuomeninės administracinių ginčų komisijos sudarymo“ dalinio pakeitimo“.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

**ROKIŠKIO RAJONO SAVIVALDYBĖS TARYBOS SPRENDIMO ,,DĖL ROKIŠKIO RAJONO SAVIVALDYBĖS TARYBOS 2012 M. BIRŽELIO 29 D. SPRENDIMO NR. TS-7.144 „DĖL ROKIŠKIO RAJONO SAVIVALDYBĖS VISUOMENINĖS ADMINISTRACINIŲ GINČŲ KOMISIJOS SUDARYMO“ PRIPAŽINIMO NETEKUSIU GALIOS**

**AIŠKINAMASIS RAŠTAS**

 **Parengto sprendimo projekto tikslai ir uždaviniai.** Sprendimu bus panaikintaRokiškio rajono savivaldybės visuomeninė administracinių ginčų komisija. Panaikinus Rokiškio rajono savivaldybės visuomeninę administracinių ginčų komisiją bus įgyvendinti Lietuvos Respublikos ikiteisminio administracinių ginčų nagrinėjimo tvarkos įstatymo reikalavimai bei Lietuvos Respublikos administracinių bylų teisenos įstatymo reikalavimai.

 **Šiuo metu esantis teisinis reglamentavimas.** Lietuvos Respublikos ikiteisminio administracinių ginčų nagrinėjimo tvarkos įstatymas, Lietuvos Respublikos administracinių bylų teisenos įstatymas.

 **Sprendimo projekto esmė.** Nuo 2018 m. sausio 1 d. įsigaliojo Lietuvos Respublikos ikiteisminio administracinių ginčų nagrinėjimo tvarkos įstatymas ir Lietuvos Respublikos administracinių teisenos įstatymo straipsnių pakeitimai. Minėtuose įstatymuose nurodyta, kad skundus (prašymus) dėl viešojo administravimo subjektų priimtų individualių aktų ar veiksmų (neveikimo) viešojo administravimo srityje ikiteismine tvarka nagrinėja Lietuvos administracinių ginčų komisija ir jos teritoriniai padaliniai: Kauno apygardos skyrius, Klaipėdos apygardos skyrius, Panevėžio apygardos skyrius ir Šiaulių apygardos skyrius. Kadangi nuo 2018 m. sausio 1 d. jokie teisės aktai nebenumato Visuomeninių administracinių ginčų savivaldybėse veiklos, tokios komisijos turi būti panaikintos.

**Galimos pasekmės, priėmus siūlomą tarybos sprendimo projektą:**

**teigiamos** – bus įgyvendinti aukščiau iš vardintų teisės aktų reikalavimai.

**neigiamos** – nėra.

**Kokia sprendimo nauda Rokiškio rajono gyventojams:**

Priimtus įstatymus privalu vykdyti visiems. Rokiškio rajono savivaldybės tarybai priėmus sprendimą ir panaikinus Visuomeninę administracinių ginčų komisiją bus įvykdyti įstatymų reikalavimai. Tuo pačiu valstybės tarnautojai, dalyvavę komisijos darbe, laiką, kurį skirdavo komisijai, galės skirti rajono gyventojams spręsdami jiems aktualius klausimus.

**Finansavimo šaltiniai ir lėšų poreikis:** sprendimo įgyvendinimui lėšų nereikalinga.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė